Урыстәыла иаԥҵахоит атурқәа ралԥшааразы онлаин-биржа
© Sputnik / Томас ТхайцукОтдых туристов в Абхазии
© Sputnik / Томас Тхайцук/
АҞӘА, рашәара 17 - Sputnik. Иԥсабаратәым аинтеллект зеиԥш ыҟам амҩақәҵага алхраҿы атуристцәа ирыцхраауеит, уи азы Урыстәыла иаԥҵахоит атурқәа ралԥшааразы онлаин-биржа, абри атәы РИА Новости иазеиҭеиҳәеит УА аԥыза-министр Дмитри Чернышенко.
Хара имгакәа абизнеси ҳареи еицаԥаҳҵоит атуризм азы адыррақәа аидкыларазы амеханизм",- иҳәеит Чернышенко.
Еидыркыло адыррақәа иреиуоуп- асасааирҭақәа рзы иҟоу ажәалагалақәеи рыхәԥсақәеи, атранспорт азы абилеҭқәеи.
"Онлаин-биржа аҟны ицәыргахоит иреиӷьӡоу ажәалагалақәа, урҭ рыхәԥса аҽаԥсахлоит. Аусура амеханизм зегьы еиҿкаахоит. Атурист игәы иақәшәо, иҭахрақәа зегьы азгәаҭаны атурқәа рыдгалахоит", - иҳәеит иара.
Чернышенко игәаанагарала, иԥсабаратәым аинтеллект ахархәара ауп иалзыршо урыстәылауаа зегьы еицырзеиԥшхо ирзыманшәалоу ацҵа аԥҵара.
"Иахьатәи амш азы аиԥш зеиԥшу амаҵзурақәа рхархәаразы алшара рымоуп аплатинатә хсаалага змоуи, иара убас атурмаҵзурақәеи атуроператорцәеи аус рыцызуеи, урҭ рклиентцәа рзы иреиӷьӡоу аԥшьарҭатә ҭыԥи ахәԥсақәеи рыла иаҿарҵуеит. Уи иҳаҩсхьоу аамҭоуп. Уажәтәи аамҭазы ари аусура зегьы иԥсабаратәым аинтеллект инанагӡароуп", - иҳәеит Урыстәыла аԥыза-министр.